
ПРОЦЕДУРА
ЗА ПРОВЕЖДАНЕ НА КОНКУРС ЗА ИЗБОР НА ВЪНШНИ ЕКСПЕРТИ - ОЦЕНИТЕЛИ ОТ СДРУЖЕНИЕ С НЕСТОПАНСКА ЦЕЛ

„МЕСТНА ИНИЦИАТИВНА ГРУПА ПАВЛИКЕНИ – П. ТРЪМБЕШ“

РАЗДЕЛ І

ОБЩИ ПОЛОЖЕНИЯ


Чл. 1. (1) С настоящата процедура се урежда организацията на работа на Сдружение с нестопанска цел „Местна инициативна група – Павликени – П. Тръмбеш“, във връзка с избора на външни експерти-оценители, които могат да участват в комисиите за подбор на проектни предложения (КППП).
(2) Комисиите за подбор на проектни предложения (КППП) се състоят от следните членове:

· Председател – без право на глас – представител на Колективния Върховен Орган (КВО) на сдружението;

· Секретар – без право на глас – представител на КВО на сдружението;

· Членове – 3 броя, от които 1 член е представител на КВО на сдружението;

· Резервни членове – 3 броя, от които 1 член е представител на КВО на сдружението;
(3) Представителите на КВО, членове на КППП, трябва да отговарят на изискванията на „Раздел II - Изисквания към външните експерти – оценители“ от настоящата процедура.

Чл. 2. (1) Външните експерти – оценители, като членове на КППП, участват в оценката на проектни предложения, подадени по процедурите за предоставяне на безвъзмездна финансова помощ (БФП) към Стратегията за Водено от общностите местно развитие (СВОМР), изпълнявана на територията на общините Павликени и П. Тръмбеш. Те могат да бъдат включени в състава на КППП като членове с право на глас, резервни членове или помощник-оценители.

(2) Помощник - оценителите не са членове на КППП. Те могат да бъдат служители на МИГ, или външни експерти - оценители, които подпомагат дейността по оценка и чиято дейност се ограничава до етапите на оценка, определени в заповедта за назначаване на КППП.

Чл. 3. Външни експерти-оценители могат да бъдат:

1.
физически лица, избрани след провеждане на централизиран конкурс;

2.
лица, избрани в съответствие със Закона за обществените поръчки
3.
при условията на чл.5 от настоящата процедура.

Чл. 4. При избор на външни оценители по реда на чл.3, т.2, МИГ Павликени – П. Тръмбеш възлага изпълнението на дейности по оценка на проектни предложения на физически или юридически лица, като прилага процедури в съответствие със Закона за обществените поръчки (ЗОП).

Чл. 5. (1) В случай, че прогнозната стойност на поръчката е по – малка от стойността, определена в чл.20, ал.4, т.3 от ЗОП, МИГ възлага директно оценката на проектни предложения на външни експерти, след провеждане на конкурс за избор на лица, които отговарят на изискванията, посочени в „Раздел II - Изисквания към външните експерти – оценители“ от настоящата процедура.

(2) Лицата, избрани за външни – експерти оценители, след проведен конкурс по ал.1 се включват в Списък с одобрените лица. Включването на лице в списъка с външни оценители не гарантира участието му в КППП.

(3)
Председателят на УС, или упълномощено от него лице от СНЦ „МИГ Павликени – П. Тръмбеш“, определя със заповед лицата, които ще бъдат включени в състава на конкретна оценителна комисия, включително и броят на оценителите с право на глас и резервните членове.

РАЗДЕЛ ІІ

ИЗИСКВАНИЯ КЪМ ВЪНШНИТЕ ЕКСПЕРТИ-ОЦЕНИТЕЛИ

Чл. 6. (1) Външните оценители трябва да притежават диплома за висше образование с образователно-квалификационна степен „бакалавър" или „магистър" и най-малко 3 години опит в професионална област, свързана с конкретната процедура, и/или в оценяването на проекти по програми или оферти по процедури за обществени поръчки.

(2) Лицата по ал.1, следва да отговарят най-малко на следните изисквания:


1.
да не са осъждани за умишлено престъпление от общ характер с влязла в сила присъда, освен ако са реабилитирани;


2.
да не са лишени от правото да упражняват професия или дейност, която се отнася до областта на професионалната им компетентност;


3.
да не са поставени под запрещение;


4.
да не са участвали в комисия за избор на стратегии по Програма за развитие на селските райони (ПРСР) 2014 -2020 г.


5.
да не заемат длъжност в Управляващия орган на ПРСР 2014 - 2020 г. и Държавен фонд „Земеделие“ (ДФЗ), Управляващия орган на Оперативна програма „Наука и образование за интелигентен растеж“ (ОПНОИР) 2014 – 2020 г. и Управляващия орган на Оперативна програма „Развитите на човешките ресурси (ОПРЧР) 2014 – 2020 г., в случай, че са заявили участие в конкурса за избор на външни експерти - оценители на проекти по мерки от СВОМР, финансирани от съответната програма.


6.
в случай, че бъдат включени в състава на Комисия за подбор на проектни предложения да участват при провеждане на въвеждащо обучение за запознаване с начина на оценка на проектните предложения в ИСУН 2020 и в присъствени заседания на комисията (ако е приложимо).

(3) В заповедта за обявяване на конкурса за избор на външни оценители по чл.5 могат да бъдат включени и допълнителни изисквания към кандидатите за оценители на проектни предложения като: познания/опит относно разработването/оценката на бизнес планове и др., свързани с необходимата компетентност за оценка на проектни предложения по конкретни мерки от СВОМР. Предвид извършването на оценката на проектни предложения посредством Информационната система за управление и наблюдение - ИСУН 2020, кандидатите за външни оценители следва да притежават компютърна грамотност, позволяваща участие в оценката на проектни предложения в изцяло електронна среда.

(4) Изборът на външни оценители по чл.5 следва да е съобразен с принципите на недискриминация и равни възможности, с предмета на конкретната мярка от СВОМР и с притежавания от тях опит и квалификация.

(5) Външните експерти - оценители, които ще бъдат включени в състава на конкретна КППП са длъжни да изпълняват задълженията си добросъвестно, обективно и безпристрастно, както и да пазят в тайна обстоятелствата, които са узнали във връзка със своята работа в комисията. Те не могат:


1.
да са в конфликт на интереси по смисъла на чл. 57, параграф 2 от Регламент (ЕС, ЕВРАТОМ) № 966/2012 на Европейския парламент и на Съвета от 25 октомври 2015 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605/2002 на Съвета (ОВ, L 298/1 от 26 октомври 2012 г.) с някой от кандидатите или партньорите в процедурата за предоставяне на безвъзмездна помощ;


2.
да имат интерес по смисъла на Закона за противодействие на корупцията и за отнемане на незаконно придобитото имущество от предоставянето на безвъзмездна финансова помощ по конкретната процедура;


3.
да са свързани лица по смисъла на § 1, т. 1 от допълнителните разпоредби на Закона за противодействие на корупцията и за отнемане на незаконно придобитото имущество с кандидат или партньор в процедурата;


4.
да са лица, които се намират помежду си в йерархична зависимост. В хода на оценителния процес по аналогия се спазват и ал. 4-9 на чл.16 от ПМС № 162 от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (ПМС № 162 от 2016 г.).

(6) Външните експерти – оценители, включени в състава на конкретна оценителна комисия, определена със заповед на Председателя на Управителния съвет (УС) на МИГ, са задължени да познават Насоките за кандидатстване по процедурата и вътрешните правила за работа на оценителната комисия, както и да ги спазват, да участват при провеждане на въвеждащо обучение за запознаване с начина на оценка на проектните предложения в ИСУН 2020 и присъствени заседания на КИПП (ако е приложимо).

РАЗДЕЛ ІІI

РЕД ЗА ПРОВЕЖДАНЕ НА КОНКУРСА
Обявяване на конкурса


Чл. 7. Конкурсът за избор на външни експерти – оценители по чл.5 от настоящите правила се организира от МИГ Павликени – П. Тръмбеш.


Чл. 8. (1) Председателят на УС на МИГ издава заповед за провеждане на конкурса за избор на външни експерти - оценители на проекти към СВОМР, в която е одобрен определен срок за представяне на документи и образци на документи за участие в конкурса.

(2) За провеждане на конкурса по чл.7, Изпълнителният директор отговаря за публикуването на интернет страницата на Сдружението заповедта. В обявата се посочват:


1.
изискванията, на които следва да отговарят кандидатите за външни експерти - оценители;


2.
документите, необходими за доказване на съответствие с изискванията по т.1;


3.
срокът за подаване на заявления, който не може да бъде по-кратък от 14 дни.


4.
начинът за подаване на заявленията и приложените документи, който следва да включва възможност за подаване по електронен път, препоръчано писмо или лично.

(3) МИГ може да изпраща поканата за участие в конкурса за избор на външни експерти - оценители и до определени лица. Същите представят необходимите документи, в рамките на срока, посочен в публикуваната покана.

(4) Изборът на външните експерти – оценители се извършва въз основа на документи, съответно на писмени декларации, доказващи съответствие с изискванията по чл. 6, ал.1 - 3.

Ред за кандидатстване


Чл. 9. (1) Всяко заинтересовано лице може да подаде писмено заявление и декларация по образци, утвърдени от Председателя на УС, както и представи доказателства за притежаваните квалификация и опит, необходими за оценка на проектни предложения. Образецът на заявление и декларация се прилагат към обявата по чл.8, ал.2.

(2) Всяко постъпило в срок заявление и придружаващите го документи се разглеждат за установяване на съответствието на кандидата с обявените изисквания.
Ред за разглеждане на документите


Чл. 10. Представените от участниците в конкурса документи се разглеждат на заседание на УС на МИГ.


Чл. 11. Конкурсът преминава през следните етапи:


1.
Проверка на документи за съответствие с посочените в поканата изисквания;


2.
Изготвяне на списък с одобрените в резултат на проверката лица, които могат да бъдат включвани като външни експерти – оценители в състава на КППП.


Чл. 12. (1) Подадените заявления и придружаващи документи се проверяват за съответствие с посочените в поканата изисквания.

(2) За резултатите от проверката по ал.1 се изготвя и попълват контролни листи за проверка на съответствието на кандидатите, които се подписват от присъстващите на заседанието членове на УС.

(3) В случай, че в рамките на проверката на представените документи се установи, че даден кандидат не е представил някой от посочените в поканата документи или ги е представил, но не в изискуемата форма или е представил документи, които не дават възможност да се прецени съответствието с изискванията на Възложителя, същите следва да бъдат изискани допълнително с електронно съобщение до посочения в заявлението електронен адрес и телефонно обаждане.

(4) Липсващите и/или несъответстващи на изискванията документи мога да бъдат изискани за допълнително представяне от кандидатите еднократно. В изпратеното до кандидата електронно съобщение се определя срок за представяне на документите - 5 работни дни от датата на изпращане на съобщението.

(5) За проведеното от УС заседание за разглеждане на постъпилите документи за участие в конкурса за избор на външни експерти – оценители се съставя протокол, придружен от контролните листи по ал.2.

(6) УС на МИГ взема решение за съответствие на квалификацията и професионалната компетентност на одобрените лица и изготвя списък на одобрените в резултат от проверката лица.

(7) Списъкът по ал.6 съдържа най-малко следната информация:


1.
имената на експерта, съгласно документ за самоличност;


2.
пощенски и електронен адрес за кореспонденция, телефон, факс и др.;


3.
придобита образователна степен и специалност;


4.
област на професионална компетентност;


5.
данни за професионална квалификация, допълнителна квалификация, ако има такава, и практическия опит, свързан със заявената професионална компетентност.


Чл. 13. След вземане на решение от УС по чл.12, ал.6, Председателят на УС утвърждава Списъка по чл.12, ал.6, след което същият се публикува на електронната страница на МИГ Павликени – П. Тръмбеш.


Чл. 14. В случай, че утвърдения Списък по чл.13 не включва необходимия брой експерти за сформиране на оценителна комисия за провеждане на конкретна процедура за подбор на проектни предложения, МИГ може да изпрати покана до конкретни лица за участие в КППП.


Чл. 15. Представените документи от лицата, поканени по реда на чл.14 се разглеждат на заседание на УС на МИГ, като се спазва реда, посочен в чл.11 - чл.13 от настоящата процедура.


Чл. 16. С одобрените лица от УС на МИГ по реда на чл.14 и чл.15 се допълва Списъка по чл.13 от настоящите правила.

РАЗДЕЛ ІV

ИЗБОР НА ОЦЕНИТЕЛИ ОТ СПИСЪКА ПО ЧЛ.13

Чл. 17. Изборът за участие в КППП на лице включено в списъка/списъците по чл.13 се извършва от Председателя на УС или упълномощено от него лице, който назначава комисия, съобразно предмета на процедурата и притежаваните от външния оценител квалификация и професионална компетентност, необходими за изпълнение на задачите, които ще им бъдат възложени със заповедта за назначаване.


Чл. 18. (1) С външните експерти, които ще бъдат включени като оценители в състава на конкретна КППП, МИГ ще сключи договор за услуга.

(2) Възнагражденията на външните експерти - оценители, включени в състава на КППП, се определят на базата на единична цена, одобрена в бюджета на МИГ за конкретната година, в която участват в оценителни комисии.
(3) За извършената работа в КППП външният оценител изготвят доклад.

(4) Работата по конкретната процедура се приема с приемателно-предавателен протокол, подписан от договарящите страни.


Чл. 19. МИГ Павликени – П. Тръмбеш публикува на интернет страницата си информация за сключените договори с външни експерти – оценители в Регистъра по чл.86, ал.2, т.5 от Наредба № 22 от 14.12.2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие" на мярка 19 „Водено от общностите местно развитие" от Програмата за развитие на селските райони за периода 2014 - 2020 г.

РАЗДЕЛ V

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1.Тази процедура е разработена при спазване на разпоредбите на чл.13 от постановление ПМС № 162 от 5 юли 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. и Минималните изисквания към реда за оценка на проекти към стратегията за ВОМР, разработени по реда на чл. 41, ал. 2 от ПМС № 161 от 4 юли 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода „Водено от общностите местно развитие" за периода 2014 - 2020 г.

§ 2. За неуредените въпроси в настоящата процедура се прилагат релевантните разпоредби от действащото към момента на прилагане законодателство.

§ 3. При противоречие с нормативен акт от по-висока степен, се прилагат правилата на действащите наредби, постановления и др. нормативни актове от по-висока степен.

§ 4. За сформиране и дейност на КППП за мерки по ОПНОИР 2014-2020, ОПРЧР 2014- 2020 се прилагат и минималните изисквания и Указанията на съответния Управляващ орган и приложенията към тях.

§ 5. Настоящите правила са приети с протокол  6 / 30.08.2018 г. на УС на МИГ Павликени - П. Тръмбеш.
Одобрил:

Председател на УС на МИГ Павликени - П. Тръмбеш

Изготвил:

Юлиян Вълчев – Изпълнителен директор на МИГ Павликени - П. Тръмбеш
[image: image2.jpg]CnopasymeHue 3a uanbiiHeHne Ha CTpaterusta 3a BogeHo ot obuHocTute MecTHo passuTtmne P 50-38 ot 23.04.2018, 3a
npunaraHe Ha nogmsapka 19.2 "lMpunaraHe Ha onepauny B paMKUTe Ha cTpaTterumn 3a BogeHo ot o6LWHOCTMTE MECTHO pa3suTue”
Ha Mspka 19 "BogeHo ot obuwHocTuTe mecTtHo passutue” ot NMPCP 2014 — 2020 .

